kardosdrur/scandi-wiki huggingface dataset:
Andreas Gercken den ældre

Andreas Gercken den ældre (født i Bremen – begravet 10. maj 1717 ved Reformert Kirke) var en dansk stenhugger, far til Andreas Gercken den yngre og farbror til Didrick Gercken.

Gercken har muligvis arbejdet sammen med Thomas Quellinus på alteret i Mariakirken i Lübeck. Han kan med sikkerhed påvises i København år 1700, da han modtog betaling for en kamin. Han fik bestalling som kongens stenhugger 11. juni 1703. Gercken stod især for reparationer og fornyelser på de kongelige slotte. Det eneste selvstændige arbejde, der kendes fra hans hånd, er det beckerske gravmæle i Sankt Petri Kirkes kapel. 

Gercken blev gift 24. maj 1703 med Hedevig Sophie von Prangen (30. april 1736 i Bremen – ?), datter af Johan Christoph von Prangen og NN.

Værker 
 Portalerne på det ældste Frederiksberg Slot (1701, sammen med Andreas Niemeyer)
 Forskellige arbejder ved den nye løngang på Københavns Slot (fra 1701, sammen med Abraham Breusegem, Emanuel Cuekelaere, Niemeyer)
 Det udvendige stenhuggerarbejde på Operahuset (vinteren 1701-02, sammen med Niemeyer)
 Staldmestergårdens vinduesindfatninger (ca. 1705)
 Portræt af Frederik IV til Landstingshuset i Odense (nu Fyns Kunstmuseum)
 Gravmæle for hofapoteker Johann Gottfried Becker (1715, Sankt Petri Kirkes kapel)
 Christian V's og Charlotte Amalies sarkofager i Roskilde Domkirke (fra 1716, efter Johan Christopher Sturmbergs modeller, fuldført af Didrick Gercken)
Har desuden udført en række reparations- og vedligeholdelsesarbejder på de kongelige slotte f.eks.:
 3 postamenter til brystbilleder af bly til Rosenborg Slot (1709)
 Plinter til 4 "blyerne Kinder", Frederiksberg Slot
 Reparation af frontispicen over Rosenborgs gadeportal (1716)
Tilskrivninger:
 Troen og Håbet på Thomas Quellinus' alter i Lübeck (1696)
 Retfærdigheden og Mådeholdet på Jørgen Skeels gravmæle i Auning Kirke (1699-1700)

Kilder 
 

Personer fra Bremen
Hofkunstnere fra Danmark
Danskere i 1700-tallet
Andreas 1
Stenhuggere fra Danmark
Andreas Gercken den yngre

Andreas Gercken den yngre (døbt 2. juli 1710 – begravet 9. maj 1754 i København) var en dansk stenhugger, fætter til Didrick Gercken.

Han var søn af sten- og billedhugger Andreas Gercken den ældre og Hedevig Sophie von Prangen, men fik ikke en lige så stor praksis. Hans bevarede værker viser ham som en solid og rutineret stenhugger.

Han var trolovet (gift?) med Marie Elisabeth Schiønning.

Værker 
 Portalen på Isenbergs Gård, nu Kunstforeningen, Gammel Strand 48/Læderstræde 15, København (1750-51, opført 1750 af Philip de Lange)
 Sten- og billedhuggerarbejde på Løvenskiolds Palæ (nu Schacks Palæ, Amalienborg)
 Epitafium over Gregorius Klauman, Holmens Kirke (1748)
 Dekorationer på Ledreborgs pavillonbygninger (1750, sammen med Jacob Fortling)

Kilder 
 

Billedhuggere fra Danmark
Danskere i 1700-tallet
Andreas 2
Stenhuggere fra Danmark
Christian Conrad Gercken

Christian Conrad Gercken (ca. 1734 – 12. maj 1805 i København) var en dansk ingeniør og landmåler.

Forældre var slotsgartner på Charlottenborg Heinrich Egidius Gercken og Johanne Sophie Menard. Gercken benævner sig selv "tidligere élève géographe" 1769. Han var løjtnant og inspektør ved brolægningen af København indtil 5. april 1805 og stod for udførelsen af en række store vejprojekter.

Hans identitet er usikker: Hans udformning af kortet over grevskabet Christianssæde er veltegnet, mens tegningen af porten til Frederiksberg Runddel er middelmådig. Han var ugift.

Værker 
 Projekt til anlæg af Roskilde Landevej (1769)
 Forestod anlæggelsen af "den ny kongevej", dvs. Frederiksberg Allé (1770)
 Tegning til gitterport ved Frederiksberg Runddel (1770)
 Kort over Grevskabet Christianssædes hovmarker (1775, Reventlow-Museet Pederstrup)

Kilder 
 

Christian Conrad
Danskere i 1700-tallet
Ingeniørofficerer fra Danmark
Kartografer fra Danmark
Mercedes-Benz type 245

Mercedes-Benz B-klassen (type T245) var en kompakt MPV fra Mercedes-Benz, som mellem midten af 2005 og midten af 2011 blev solgt som Sports Tourer ligesom R-klassen.

Historie 
B-klassen blev præsenteret på Geneve Motor Show fra den 3. til 13. marts 2005. Produktionen startede i april måned samme år, og den officielle præsentationstermin var den 4. juni. Efter fabrikantens opgivelser forbandt bilen fordelene fra flere forskellige bilklasser.

Facelift 
Den 14. marts 2008 blev en faceliftet version af B-klassen præsenteret på Geneve Motor Show.

Den modificerede model kom på markedet i juni 2008. I centrum af dette facelift stod frem for alt miljøvenlighed og komfort. Den faceliftede B-klasse kunne kendes på den "todelte" kofanger, ligesom på E-klassen (type 211). I juni 2009 blev den 500.000'ende B-klasse solgt.

Til de meget efterspurgte versioner B 150 og B 170 udviklede DaimlerChrysler et start/stop-system, som afbrød motoren under pauser i trafikken. Ved berøring af koblingspedalen gik motoren automatisk i gang igen.

Produktionen af type 245 blev indstillet i juni 2011, og efterfølgeren type 246 kom på markedet allerede i november samme år.

Opbygning 
B-klassen var ligesom den mindre A-klasse opbygget efter sandwich-konceptet og var forhjulstrukket. Dermed var motor og gearkasse placeret både foran og under passagerkabinen, hvilket sparede plads og øgede sikkerheden. Ved en frontalkollision blev motor og gearkasse skubbet ind under passagerkabinen. På trods af kompakte ydermål med en længde på 4,27 m havde B-klassen fem siddepladser eller 2245 liter (med fremklappet passagerforsæde) bagageplads, det samme som større limousiner og stationcars. Dette rumfang var på trods af mindre ydermål større end f.eks. Opel Zafira og Volkswagen Touran.

Autostole kunne på bagsædet kun monteres sikkert på vinduespladserne, hvor der også var Isofix-holdere. Mod merpris kunne der til passagerforsædet monteres en automatisk børnesædegenkendelse, som deaktiverede passagerairbagen. Dette fungerer dog kun med specielle babysæder, som kan købes hos Mercedes-Benz-forhandlerne.

Alternativ drivkraft 
Fra juni 2008 kunne der med NGT-modellen leveres en naturgasbil. Udover den normale benzintank på 54 liter havde modellen en naturgastank på 16 kg.

B-klassen skulle efter fabrikantens opgivelser som efterfølger for F-Cell A-klassen videreføre brændstofcelleteknikken; en serieproduktion af denne model var dog ikke planlagt.

Motorvarianter 
B-klassen fandtes med seks forskellige firecylindrede motorer. Motorerne med betegnelsen CDI var dieselmotorer med commonrail-indsprøjtning og turbolader. B 200 Turbo blev bygget frem til den 31. oktober 2010, da alle biler bygget fra og med 1. januar 2011 skulle opfylde Euro5-normen. Udviklingsprojektet, som blev gennemført på de øvrige motorer, havde man her sparet idet man tog motoren helt af programmet, da markedsandelen for denne motor lå på mindre end to procent. Alle øvrige motorer opfyldt herefter Euro5-normen.

Tekniske data

Noter

Eksterne henvisninger 

 

245
Kompakte MPV'er
Forhjulstrukne biler
Biler introduceret i 2005
Biler fra 2000'erne
Biler fra 2010'erne
Heinrich Egidius Gercken

Heinrich Egidius Gercken (død 17. februar 1774) var en dansk hofgartner, brorsøn af billedhugger Didrick Gercken.

Heinrich Egidius Gercken var gartner for dronning Charlotte Amalie i hendes københavnske slot, Charlottenborg, som hun erhvervede i 1700. Han blev ansat som gartner på Charlottenborg ca. 1727 og havde denne stilling indtil 30. juni 1768 (bestalling konfirmeret for slotshaven 19. december 1746; for køkkenhaven 15. juli 1766) og havde titel af overkonduktør. Den Kongelige Kobberstiksamling har en havetegning fra hans hånd dateret 1763.

Han var gift 1. gang 24. februar 1730 med Johanne Sophie Menard, 2. gang 25. april 1742 med Elisabeth Helene Göbels og 3. gang  med Cecilie Johanne Rosenvig (ca. 1693 – ?). Han er begravet på Sankt Petri Kirkegård.

Kilder 
 
Garnisons Kirkebog.
Den Tysk-Reformerte Kirkebog.

Hofgartnere fra Danmark
Danskere i 1700-tallet
Heinrich Egidius
Landskabsarkitekter fra Danmark
Elias von Hübsch

Elias von Hübsch (død december 1703) var en dansk generalauditør.

Om Hübschs herkomst og ungdom er intet bekendt. I året 1666 udnævntes han til generalauditør, 1688 til etatsråd. Ved hoffet sluttede han sig til Christian Siegfried von Plessens parti og synes en tid lang at have haft en vis indflydelse på den hjemlige politik. Således fik den bekendte engelske gesandt Robert Molesworth i sin instruks 1689 pålæg om at vinde Hübsch for Englands interesser. Hübsch døde i december 1703. Tillige med sin adoptivsøn Jacob Timmermand blev han 1691 optaget i den danske adelstand. Jacob von Hübsch, kammerjunker hos prins Carl (død 1724), efterlod descendens, der endnu blomstrer i Norge og Tyskland, henholdsvis som almindelig adel og som rigsfriherrer.

Kilder 

 

Auditører fra Danmark
Danskere i 1600-tallet
Danskere i 1700-tallet
Gulgrønalger

Gulgrønalger er en vigtig gruppe alger. De fleste lever i ferskvand, mens enkelte forekommer i havet eller i jord. De varierer fra encellede flagellater til simple kolonidannende former. Kloroplasterne indeholder Klorofyl-A og Klorofyl-C.. Gulgrønalger er i øvrigt hovedsageligt grønne, ligesom grønalger, men afviger fra disse ved at være mere primitive og ved at svingtrådene (hvor de forekommer) ikke er lige lange.

Se også 
Vaucheria

References
Robert Colnet

Robert Colnet (død 7. februar 1694) var en dansk glasbrænder og artillerist.

Colnet kom til Danmark 1650 fra Sverige. 1652 antog Frederik III Robert Colnet, der efter navnet at dømme er en udlænding, til kgl. glasbrænder, og glasværket, der nu kom i stand, og som lå på Slotsholmen bag slottet ved løngangen, tilskødedes ham 1658. Hans navn og hans militære virke kunne samlet set pege mod, at han stammede fra Skotland, mens hans ægteskab peger i retning af, at Colnet fra franskmand.

Krigsårene lod ham imidlertid ikke blive i hans fredelige bestilling med at tilvirke, skære, slibe og polere glas. Efter at have fået undervisning i "Fyrværks Videnskab og anden dets Tilbehøring, som paa Tøjhuset læres", blev han i 1659 udnævnt til kaptajn i artilleriet, og i 1660 blev han major. Han synes også uden for sit våben at have deltaget i krigen, thi i juli 1660 fik han som gave kongens part af et skib, Rytteren kaldet, "som han i sidste Krig erobret haver".

Efter krigen var der antydning af, at glasværket søgtes bragt på fode igen, men om dette skete, vides ikke sikkert. Colnets væsentlige interesse på den tid synes at have været knyttet til benyttelsen af forskellige grunde, som han erhvervede i den nye bydel mellem slottet og volden (Kalveboderne). Allerede i 1660 hentede han ved i Fyn med eget skib; i 1680 hentede han på samme måde mursten og tømmer fra forskellige steder i Danmark.

Ved den næste krigs udbrud 1675 blev han højestkommanderende artilleriofficer i København, og da krigen 1676 førtes over til Skåne, deltog han i belejringen og indtagelsen af Landskrona, han blev derpå i august oberstløjtnant. Endnu 1680 var han tjenstgørende.

Han døde 7. februar 1694 og er begravet i Sankt Petri Kirke.

Han blev gift antagelig 1660 (efter 13. november) i København med Birgitte Cathrine Dupont (begravet 6. september 1677 i København), datter af hoffourer, senere tolder i Ribe, Maturin Dupont (død 1681, gift 2. gang 1665 med Ida, enke efter Carsten Olsen til Nebbe, gift 3. gang med Ingeborg Friis, død tidligst 1689, enke efter borgmester Morten Lassen) og Cecilie Sødtz (død 1665).

Kilder 
 Camillus Nyrop, "Robert Colnet", i: C.F. Bricka (red.), Dansk biografisk Lexikon, København: Gyldendal 1887-1905.
 Historisk Tidsskrift, 5. række I.
 Personalhistorisk Tidsskrift, 2. række III og IV.

Personer i Dansk Biografisk Leksikon
Personer i Karl Gustav-krigene fra Danmark-Norge
Personer i Den Skånske Krig fra Danmark-Norge
Artilleriofficerer fra Danmark
Danskere i 1600-tallet
Hofkunstnere fra Danmark
Fabrikanter fra Danmark
Leila Hatami

Leila Hatami (, født 1 oktober 1972 i Teheran, er en Iransk skuespiller. Hun er datter af instruktør Ali Hatami og skuespillerinde Zari Khoshkam, og hun er gift med skuespiller Ali Mosaffa.

Filmografi

Eksterne henvisninger

 

Skuespillere fra Iran
Personer fra Teheran
J.F. Steffensen

Johan Frederik Steffensen (28. februar 1873 i København – 20. december 1961 i Hellerup) var en dansk matematiker, aktuar, administrerende direktør og professor ved Københavns Universitet.

Karriere 
Steffensen var søn af generalauditør H.C. Steffensen og hustru født Smith. Han blev student fra Metropolitanskolen i 1890 og gav sig herefter til at studere jura ved Københavns Universitet, hvor han blev cand. jur. i 1896.

Fra skoletiden havde Steffensen stor interesse for matematik og han fortsatte sideløbende med jurastudiet sin videre matematiske uddannelse. I 1912 erhvervede han doktorgraden (dr. phil.) for en matematisk afhandling (disputats) med titlen Analytiske Studier med Anvendelser på Taltheorien. 

Efter forskellige ansættelser som jurist i forsikringsselskaber, tog Steffensen i 1914 imod et tilbud om at blive administrerende direktør i livsforsikringsselskabet Tryg, hvilket han var til 1917. Han var desuden bestyrelsesformand i Statsanstalten for Livsforsikring.

Hans år med ansættelser i forbindelse med praktisk forsikringsvirksomhed blev imidlertid meget hårde, og han blev udsat for omfattende kritik og angreb. Steffensen var først og fremmest videnskabsmand, og lykkeligvis blev han i 1919 udnævnt til docent i forsikringsmatematik ved Københavns Universitet. Docenturet blev i 1923 omdannet til et professorat i forsikringsmatematik, hvori han virkede frem til pensionering i 1943.

Steffensen skrev et meget stort antal både rent matematiske og forsikringstekniske afhandlinger, og han var i årene 1918-1948 dansk redaktør af Skandinavisk Aktuarietidskrift. Til undervisningen af de aktuarstuderende skrev han flere lærebøger af stor betydning for udviklingen af aktuarvidenskaben i Danmark på et fast matematisk grundlag.

Tillidshverv 
Steffensen var formand for bestyrelsen for Matematisk Forening 1930-36 og for Foreningen af danske Aktuarer 1922-24 og 1930-33; æresmedlem af Den Danske Aktuarforening, af Matematisk Forening, af Svenska Aktuarieforeningen, af Institute of Actuaries i London, af Royal Statistical Society i London og af den Czechoslovakiske Statistiske Forening; formand for Centralforeningen af Lærere ved Universitetet, den polytekniske Læreanstalt, den kgl. Veterinær- og Landbohøjskole og den farmaceutiske Læreanstalt 1927-33; medlem af Livsforsikringsnævnet 1926-29; medlem af bestyrelsen for Statsanstalten for Livsforsikring 1929-51 (formand 1941-51), for Reassurance-Compagniet Salamandra fra 1930 og for Genforsikrings Aktieselskabet Rossia fra 1950.

J.F. Steffensen blev Ridder af Dannebrog 1930, Dannebrogsmand 1938, og Kommandør af 2. grad i 1946.

Han er begravet på Ordrup Kirkegård.

Kilder 
 Kraks Blå Bog 1960
 Dansk Biografisk Leksikon

Matematikere fra Danmark
Personer fra København
Ansatte ved Københavns Universitet
Personer i Kraks Blå Bog (afdøde)
Personer i Dansk Biografisk Leksikon
Danskere i 1900-tallet
Redaktører fra Danmark
Faglitterære forfattere fra Danmark
Jurister fra Danmark
Kommandører af Dannebrog
Forsikringsdirektører fra Danmark
Dansksprogede forfattere fra Danmark
Vilhelmina kommun

Vilhelmina kommun ligger i  länet Västerbottens län i landskapet Lappland i Sverige. Kommunen grænser til kommunerne Storuman, Lycksele, Åsele, Dorotea og Strömsund. Mod nordvest grænser kommunen til Hattfjelldal kommune i Norge. Kommunens administration  ligger i byen Vilhelmina.

Samisk sprog
Samisk har status som officielt minoritetssprog i kommunen og Vilhelmina kommune indgår i forvaltningsområdet for samisk sprog i Sverige.

Geografi
I den vestlige del af kommunen er ligger bjergområdet  Marsfjället, hvis højeste top nå op i 1.589 moh.  Dybt nedskårne dale og langstrakte søer strækker sig sydøstover, og mod sydøst er der store mose- og skovområder. Rendrift, skovbrug og minedrift er vigtige erhverv. 

Vilhelmina flyveplads har daglige ruteflyvninger til Stockholm.

Byer
Byen Vilhelmina er den eneste by i kommunen, og den havde 3.657 indbyggere i 2010. Derudover er der en række mindre bebyggelser med under 150 indbyggere.

Eksterne kilder og henvisninger

 Vilhelmina kommunes officielle hjemmeside

Kommuner i Västerbottens län
Oscar Swahn

Oscar Gomer Swahn (født 20. oktober 1847, død 1. maj 1927) var en svensk skytte, som deltog i OL 1908 i London, 1912 i Stockholm og 1920 i Antwerpen. Han er kendt som den ældste deltager, guldvinder og medaljevinder i det hele taget i OL-historien.

Swahn blev olympisk mester to gange i skydning under OL 1908 i London. Han vandt både den individuelle og holdkonkurrencen i Enkelt skud, løbende hjort.
Han vandt også en bronzemedalje i skydning under samme OL. Han kom på en tredjeplads i Dobbeltskud, løbende hjort.

Fire år senere blev han olympisk mester igen i skydning under OL 1912 i Stockholm. Her var han med på holdet, der vandt holdkonkurrencen i Enkelt skud, løbende hjort.
Ved samme OL vandt han også en bronzemedalje, da han kom på en tredjeplads i Dobbeltskud, løbende hjort. Han er registreret af IOC som den ældste person i historien, der har vundet en OL-guldmedalje, da han på det tidspunkt var 64 år.

I en alder af 72 år deltog han i OL 1920 i Antwerpen, som den ældste deltager i OL-historien samt den ældste medaljevinder. Han vandt en sølvmedalje i skydning under OL 1920. Han kom på en tredjeplads i Dobbeltskud, løbende hjort.

Han var udtaget, men deltog ikke ved OL 1924 i Paris på grund af sygdom.
Under samtlige olympiske holdkonkurrencer som Oscar Swahn deltog i, 1908, 1912 og 1920 var også hans søn Alfred Swahn med på holdet.

Referencer

Eksterne henvisninger 

Skytter fra Sverige
Deltagere for Sverige ved sommer-OL 1908
Deltagere for Sverige ved sommer-OL 1912
Deltagere for Sverige ved sommer-OL 1920
Olympiske mestre fra Sverige
Olympiske sølvmedaljevindere fra Sverige
Olympiske bronzemedaljevindere fra Sverige
Johann Heinrich Wilhelm Tischbein

Johann Heinrich Wilhelm Tischbein, også kendt som Goethe-Tischbein, (født 1751 i Haina, død 26. juni 1829 i Eutin) var en tysk maler.

Onklerne Johann Heinrich Tischbein og Johann Jacob Tischbein i Hamborg var hans lærere. Han studerede og virkede rundt om i tyske byer, især i Kassel, var i 1772 også i Holland, gik som akademipensionær 1779-81 til Italien; var derefter i Zürich, stod Goethe nær, tog på hans foranledning igen 1783 til Rom og rejste 1787 med landskabsmaleren Jacob Philipp Hackert til Neapel, hvor han 1789 blev akademidirektør. 1800 bosatte han sig i Hamborg og nogle år efter i Eutin, hvor han blev hertugen af Oldenburgs hofmaler. som historiemaler ville han oprindelig, i romantisk ånd, oprulle scener fra Tysklands store fortid, som mønster for nutiden; han malede således Konradin af Schwaben spiller efter sin dødsdom skak med Frederik af Østrig, scene fra Götz, men senere gik han Anton Rafael Mengs’ veje og malede i klassisk ånd og klassiske emner; til Bremens Ansgar-Kirke kom Christus og børnene. Han var en flittig raderer og udgav således Têtes de différents animaux, dessinée d’après nature (2 bind, Neapel 1796), Sir W. Hamilton’s collection of engravings from antiques vases (4 bind, Neapel 1791-1809) og Homer, nach Antiken gezeichnet, et værk, der vakte megen opsigt og udgaves med oplysninger 1801-04 ved Christian Gottlob Heyne, 1821-23 ved Ludwig von Schorn. Han malede også mange portrætter: det berømte af Goethe på Roms ruiner, krigerportræt, selvportræt og flere. I sine senere år i Hamborg, kom Tischbein ind på et helt realistisk historiemaleri. Et hovedværk fra den tid er Benningsens indtog i Hamburg fra 1818; i Nasjonalgalleriet i Oslo ses et Tigerhoved af J.H.W. Tischbein; i Norge også portrætter af grev Frederik Anton Wedel Jarlsberg og gemalinde. I Oldenburg-Samlingen en mængde værker af J.H.W. Tischbein.

Kilde 
 

Malere fra Tyskland
Tyskere i 1700-tallet
Tyskere i 1800-tallet
Portrætmalere
Klassicistiske malere
Walter Winans

Walter Winans (født 5. april 1852 i St. Petersborg, død 12. august 1920) var en amerikansk billedhugger, maler og skytte, som deltog i OL 1908 i London og 1912 i Stockholm.

Winans blev olympisk mester i skydning under OL 1908 i London. Han vandt i Dobbeltskud, løbende hjort.

Fire år senere blev han olympisk mester i kunst under OL 1912 i Stockholm. Han vandt i kunst-disciplinen Skulptur.
Han vandt også en sølvmedalje i skydning under samme OL. Han kom på en andenplads i holdkonkurrencen i Enkelt skud, løbende hjort.

Eksterne henvisninger 

Billedhuggere fra USA
Malere fra USA
Skytter fra USA
Deltagere ved sommer-OL 1912
Personer fra Sankt Petersborg
Arvid Knöppel (skytte)

Johan Arvid Konstantin Knöppel (7. marts 1867 i Stockholm – 8. marts 1925 i Bad Nauheim) var en svensk skytte som deltog i OL 1908 i London.

Knöppel blev olympisk mester i skydning under OL 1908 i London. Han vandt
holdkonkurrencen i Enkelt skud, løbende hjort. De andre på holdet var Alfred Swahn, Ernst Rosell og Oscar Swahn.

Far til billedhuggeren Arvid Knöppel som deltog i OL 1932 i Los Angeles.

Eksterne henvisninger 
 http://www.sports-reference.com/olympics/athletes/kn/arvid-knoppel-1.html 

Skytter fra Sverige
Personer fra Stockholm
Marko Kump

Marko Kump (født 9. september 1988) er en tidligere slovensk professionel cykelrytter.

I 2007 skrev Kump kontrakt med det slovenske kontinentalhold . I 2010 vandt han U23 udgaven af den belgiske klassiker Flandern Rundt. Her kørte for Adria indtil sæsonen 2011, hvor han skrev en ét årig kontrakt med spanske . Det blev ikke til de store resultater mens han kørte for det spanske hold, og efter sæsonen vente Kump tilbage til hjemlandet og Adria Mobil. I 2012 blev det til seks sejre i løb, og det vakte interesse hos danske  som i august 2012 skrev en ét årig kontrakt med rytteren gældende fra januar 2013.

Udvalgte resultater 

2007
 1' Porec Trophy
2009
 1' 4. etape Slovenien Rundt
 1' 3. etape Tour de l'Avenir
2010
 1' Trofeo Zssdi
 1' U23 Flandern Rundt
 1' 4. etape Settimana Internazionale Coppi e Bartali
2012
 1' Banja Luka-Beograd
 1' Grand Prix Südkärnten
 1' Budapest GP
 1' Ljubljana-Zagreb
 1' 1. etape Istrian Spring trophy
 1' 1. etape Szlakiem Grodow Piastowskich

Eksterne henvisninger

Referencer 

Mandlige cykelryttere fra Slovenien
Baitul Futuh

Baitul Futuh eller Bait ul-Futuh (Sejrenes Hus) er et moské-kompleks i London, hovedstaden i Storbritannien. Det antages at være det største moské-kompleks i Vesteuropa. 

Moskéen stod færdig i 2003 og har kostet 5½ millioner engelske pund at opføre, der udelukkende blev finansieret af donationer fra det Ahmadiyya muslimske samfund. Moskéen har et samlet areal på 21.000 kvadratmeter, og hele komplekset kan rumme op til 10.000 besøgende. Den ligger i forstaden Morden i London Borough of Merton, ved siden af Morden South railway station og ikke langt fra Morden undergrunds-station.

Kildehenvisninger 

Moskeer
Bygninger, konstruktioner og anlæg i London
Vilhelmina

Vilhelmina er en by i Västerbottens län i Lappland i Sverige. Den er administrationsby i Vilhelmina kommun og i 2010 boede der 3 657 indbyggere.  

Vilhelmina ligger ved Vojmåns udløb i Volgsjön som  gennemløbes af Ångermanälven, med den mindre Baksjön øst for byen. Europavejen E45 og Inlandsbanan går gennem Vilhelmina. Kommunen har egen flyveplads, Vilhelmina flygplats. 

Byen hed tidligere, frem til 1799 Volgsjö. Vilhelmina har fået sit navn efter dronning Fredrika Dorotea Vilhelmina, Gustav IV Adolfs gemalinde.

Byer i Västerbottens län
Felix rykker ind

Felix rykker ind er et dansk portrætprogram, hvor en stribe af Danmarks største personligheder har sagt ja til at lade Felix Smith rykke ind i deres liv og følge dem tæt, hvor de er lige nu – både privat og professionelt. Programmet havde premiere på TV 2 den 11. oktober 2012.

Episoder

Referencer 

Tv-programmer fra TV 2 Danmark
Danske tv-serier fra 2010'erne
Marsfjället

Marsfjället (sydsamisk: Maaresvaerie) er et bjergområde som ligger nord for Kultsjön i svensk Lappland. Området ligger i Vilhelmina kommun i Västerbottens län. Den højeste top har en højde på 1.590 meter over havet.

Marsfjället er et Natura 2000-område og naturreservat på 86.000 hektar.

Eksterne kilder og henvisninger 

 Marsfjällets naturreservat, Länsstyrelsen Västerbotten

Bjerge i Sverige
Västerbottens län